בתחילת דרכו, נאד היה חבר במפלגת "כיוון - סוציאל-דמוקרטיה" אשר אביו היה אחד ממייסדיה. עם זאת, כעבור כמה שנים הוא עבר מהפך פוליטי משמאל לימין ועזב את המפלגה. עוד במהלך לימודיו באוניברסיטה, נאד עבד בארגונים הלא-ממשלתיים המרכז האירו-אטלנטי, והחברה הסלובקית למדיניות חוץ. לאחר שסיים את לימודיו בשנים 2004 עד 2013 עבד במשרד ההגנה בתפקידים שונים, בין היתר כסגן מנהל המחלקה ליחסים בינלאומיים, מנהל לשכת מזכיר המדינה ויועצו, והמנהל הכללי של המדור למדיניות הגנה, יחסים בינלאומיים וחקיקה. בין השנים 2012–2013 עבד כדיפלומט ושימש כראש מדור ההגנה במשלחת הקבועה של סלובקיה לנאט"ו ובנציגות הקבועה של סלובקיה באיחוד האירופי. בשנים 2014–2015 עבד כסגן מנהל הארגון הלא ממשלתי גלובסק. בשנים 2016–2018 עבד כדירקטור בארגון הלא-ממשלתי המכון הסלובקי למדיניות ביטחון.
ב-2018 הצטרף נאד למפלגת הימין אנשים רגילים ואישים עצמאיים. הוא שימש כמומחה הביטחון של המפלגה במשך מספר שנים, ובמקביל פעל כפוליטיקאי עצמאי בזירה המקומית. בדצמבר של אותה שנה הוא הפך לסגן ראש מועצת הכפר הרובה בורשה. בפברואר 2020 הוא נבחר למועצה הלאומית מטעם המפלגה. ב-21 במרץ של אותה שנה הוא מונה לשר ההגנה בממשלתו של איגור מטוביץ'.
הצד האפל של פלורידה
הצד האפל של פלורידה (באנגלית: Florida Man) היא דרמת מתח טלוויזיונית, שנוצרה על ידי דונלד טוד, המשמש כמפיק בפועל לצד ג'ייסון בייטמן, מייקל קוסטיגן ומיגל ארטטה. בסדרה מכבב בתפקיד ראשי אדגר רמירס כשוטר לשעבר שנשלח חזרה למדינת הולדתו פלורידה שוטר לצורך חקירה חד-פעמית.
עלילה.
מייק ולנטיין הוא שוטר לשעבר, שנאלץ לחזור למדינת הולדתו פלורידה כדי למצוא את חברתו של מאפיונר מפילדלפיה. מה שצריך להיות בתחילה חקירה חד פעמית ומהירה הופך למסע לתוך סודות משפחתיים הקבורים עמוק וניסיון לעשות את הדבר הנכון.
הפקה.
ביולי 2018, חברת הסרטים אגרגייט של ג'ייסון בייטמן ומייקל קוסטיגן חתמו על הסכם הפקה רב-שנתי עם נטפליקס. זהו הסכם השותפות הגדול ביותר בתולדות שירות ההזרמה באותה תקופה. עסקה זו שימשה גם להגברת שיתופי הפעולה של בייטמן עם נטפליקס לאחר חידוש הסדרה- משפחה בהפרעה ויציאת הסדרה אוזרק בכיכובו של בייטמן.
באפריל 2021, נטפליקס נתנה אור ירוק להפקת סדרה בת שמונה פרקים עם אדגר רמירסשחברת ההפקה של בייטמן מפיקה. באוגוסט דווח שמיגל ארטטה, ג'וליאן פארינו, הייפאא אל-מנסור וקווין בריי יבימו שני פרקים כל אחד. באותו חודש לוהקו אנתוני לפאליה, אבי לי, אוטמרה מאררו, לקס סקוט דייוויס, אמורי כהן, קלארק גרג, אייזיאה ג'ונסון, סיבונג'יל מלאמבו, פול שניידר, לורן בוגליולי, מייקל אספר, לאונרד ארל האוס, איזבל גיימרוס ומארק ג'פרי מילר הצטרף לצוות השחקנים.
צילומי הסדרה החלו ב-10 באוגוסט 2021, והיו אמורים להסתיים ב-16 בנובמבר. הצילומים התרחשו בווילמינגטון וקרוליינה ביץ', צפון קרוליינה . לאחר מספר עיכובים בלוח הזמנים נמשכו הצילומים בדצמבר 2021. הצילומים התרחשו ב-The Pointe at Barclay, מתחם קניות בווילמינגטון. למתחם הובאו מכולות מטען, מבנים צבעוניים ומבני עץ. מקומות צילום נוספים כללו את Stevens אייס, UniFirst Uniform Services, מטבחי הגיהנום, פני קופר ו-Quanto Basta.
ליאורה לוי
ליאורה לוי (אנגלית:Leora Levy, נולדה בשם ליאורה מריאנה רוזנברג ; 1957) היא אשת עסקים ופוליטיקאית אמריקאית ממוצא קובני ויהודי. מועמדת מטעם המפלגה הרפובליקאית לסנאט האמריקאי, מטעם מדינת קונטיקט.
חיים מוקדמים.
לוי נולדה בקובה ב-1957 והיגרה עם משפחתה כילדה לארצות הברית, כדי להימלט ממשטרו של פידל קסטרו. היא קיבלה תואר ראשון באמנויות וביחסים בינלאומיים מאוניברסיטת בראון. ליאורה לוי היא אמריקאית יהודייה וגאה במורשתה. אמה וסבתה נמלטו מליטא בשנת 1940.
קריירה.
לוי התפרסמה כאשת עסקים, בתחום יבוא הסוכר. מונתה לתפקיד עוזרת סגנית נשיא בחברה Ambrit Sugars וכן עסקה בסחר בינלאומי בתרכיזי סוכר, פלדה ונחושת וכמנהלת תעבורה ב-Pibro-Salomon, Inc.
מתגוררת במדינת קונטיקט, ומאז תחילת הקריירה שלה פעילה במפלגה הרפובליקאית במדינה. שימשה כיושבת ראש הכספים של בוב סטפנובסקי הרפובליקאי, במהלך הקמפיין שלו לתפקיד מושל קונטיקט ב-2018. מכהנת כנציגה בוועדה הלאומית הרפובליקנית לקונטיקט. בשנת 2019 זכתה לוי בפרס פרסקוט בוש, פרס מכובד של המפלגה הרפובליקנית של קונטיקט.
בפריימריז הרפובליקני 2016, היא תמכה במושל פלורידה ג'ב בוש. היא מתחה ביקורת על דונלד טראמפ, ואמרה אז שהוא "וולגרי, לא מנומס ומזלזל באלה שהוא לא יכול להפחיד". אך מאוחר יותר חזרה בה, הפכה לתומכת נלהבת של טראמפ, ותמכה בהנהגתו.
בהליך הדחתו השני של הנשיא טראמפ תמכה בו באופן מובהק, התייחסה לההסתערות על הקפיטול ב-2021 כ"שיח פוליטי לגטימי", הייתה בין הרפובליקאים שגינו את התנהלותם של אדם קינזינגר וליז צ'ייני, לאחר שתמכו בהדחתו של טראמפ וגינו את פועלו.
מועמדות לתפקיד שגרירה.
ב-26 בספטמבר 2019, הנשיא טראמפ הודיע על כוונתו למנות את לוי לתפקיד שגרירת ארצות הברית הבאה בצ'ילה. ב-25 באוקטובר 2019, הועבר מינוייה לאישור הסנאט. ב-3 בינואר 2020, מינויה נדחה ולא אושר על ידי הסנאט והוחזר לנשיא לפי כלל XXXI, סעיף 6 של הסנאט של ארצות הברית.
מועמדות לסנאט האמריקאי.
בפברואר 2022, לוי הכריזה על מועמדותה לסנאט האמריקאי מטעם מדינת קונטיקט. הנשיא לשעבר דונלד טראמפ הביע בגלוי תמיכה בליאורה לוי.
ב-9 באוגוסט 2022, ניצחה לוי את מנהיג המיעוט לשעבר בבית הנבחרים, תמיס קלרידס, בקרב על מועמדות מול הסנאטור הדמוקרטי האמריקאי המכהן ריצ'רד בלומנטל. בהיותה תומכת קיצונית של דונלד טראמפ, רבים תיארו את ניצחונה כמקומם.
ראש המטה הכללי (סלובקיה)
ראש המטה הכללי (בסלובקית: Náčelník Generálneho štábu Ozbrojených) הוא הדרג הפיקודי העליון בכוחות המזוינים של סלובקיה. הוא כפוף לשר ההגנה והוא היועץ הצבאי הישיר של ממשלת סלובקיה.
תפקיד רמטכ"ל הצבא הסלובקי נוצר ב-1993 בעקבות פירוק צ'כוסלובקיה, על בסיס מוסד ראש המטה הכללי של צ'כוסלובקיה.
דניאל זמקו
דניאל זמקו (בסלובקית: Daniel Zmeko; נולד ב-5 בספטמבר 1962) הוא גנרל סלובקי המשמש כראש המטה הכללי (מקביל לרמטכ"ל) של הכוחות המזוינים של סלובקיה.
ביוגרפיה.
זמקו נולד ב-24 בנובמבר 1967 בנובה מסטו אנד ואהום. ב-1982 כשהיה בן 14 הוא החל ללמוד בגימנסיה צבאית. ב-1986 הוא סיים את לימודיו בגימנסיה הצבאית ושנה לאחר מכן התגייס לצבא צ'כוסלובקיה כחייל סדיר. הוא החל ללמוד באקדמיה הצבאית וישקוב עד 1990. לאחר מכן למד בקורס מיוחד עבור קציני המטה הכללי. בין השנים 2001–2002 שרת בקפריסין כמפקד פלוגה בכוח שמירת שלום של האו"ם. ממרץ 2005 עד אוגוסט של אותה שנה שימש כמפקד פלוגת מהנדסים במלחמת עיראק. לאחר מכן חזר לסלובקיה ומונה למפקד הבריגדה הממוכנת ה-2. ב-1 ביולי 2009 מונה לראש מחלקת המבצעים במטה הכללי. לאחר מכן מילא תפקידי ניהול ומטה בכירים במטה הכללי עד 2 במאי 2017 אז מונה למנהל מדור המודרניזציה במשרד ההגנה. ב-26 באפריל 2018 הוא מונה לראש המטה הכללי (מקביל לרמטכ"ל). מינויו זכה לביקורת מצד מספר פוליטיקאים סלובקים שטענו שהוא קודם בדרגות מהר מדי, ואין לו מספיק ניסיון פיקודי.
ב-2022 סיים זמקו קדנציה בת ארבע שנים בתפקיד הרמטכ"ל. ב-4 במאי של אותה שנה חתמה הנשיאה זוזנה צ'פוטובה על צו המאריך את כהונתו של זמקו בקדנציה נוספת בת ארבע שנים.
נאג'
משרד ההגנה (סלובניה)
משרד ההגנה של רפובליקת סלובניה (בסלובנית: Ministrstvo za Obrambo או בראשי תיבות MORS) הוא משרד בממשלה הסלובנית, האחראי על יישום מדיניות הביטחון של סלובניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובניה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר.
מרג'ן סרץ' מתנועת החירות מכהן כשר ההגנה מאז 1 ביוני 2022.
תאודור אדמס
תאודור אדמס (1915–1984) היה רב ודוקטור אמריקאי, נשיא הסתדרות הרבנים דאמריקה.
חייו.
נולד ב-1915 בעיר בנגור שבמיין להוריו שהיו מהגרים מאירופה. הלך ללמוד בישיבת תורה ודעת בניו יורק והמשיך ללימודי תואר ראשון בישיבה יוניברסיטי עד ל-1936. לאחר מכן, נסמך לרבנות בישיבת רבי יצחק אלחנן בשנת 1938.
בשנת 1950 שימש יו"ר כינוס רבני אמריקה שנערך בשיקגו.
בשנים 1952–1954 שימש כנשיא הסתדרות הרבנים דאמריקה. כיהן גם כנשיא . בשנת 1957 בעודו נשיא מועצת בתי הכנסת פתחה המועצה בהנהגתו בקמפיין שנועד להלחם במידע שגוי על שחיטה יהודית ולהציג את העובדות בפני העם האמריקאי.
בשנותיו המאוחרות קיבל תואר דוקטור בחינוך יהודי והצטרף לצוות של .
ספרו.
ערך בשנת 1949 יחד עם הרב אשר סירב מדריך למנהגים בחגים שהופץ בשם הסתדרות הרבנים דאמריקה.
בירם פאיה
בירם פאיה (באנגלית: Biram Faye; נולד ב-10 במרץ 2000) הוא כדורסלן סנגלי המשחק בעמדת הסנטר בבני הרצליה.
קריירה.